CELEX: 22017D1303
Language: el
Date: 2016-02-05 00:00:00
Title: Απόφαση της Μεικτής Επιτροπής του ΕΟΧ αριθ. 20/2016, της 5ης Φεβρουαρίου 2016, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2017/1303]

20.7.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 189/28
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 20/2016
      της 5ης Φεβρουαρίου 2016
      για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2017/1303]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Η κατ' εξουσιοδότηση απόφαση (ΕΕ) 2015/1936 της Επιτροπής, της 8ης Ιουλίου 2015, σχετικά με τα ισχύοντα συστήματα για την αξιολόγηση και την επαλήθευση της σταθερότητας της απόδοσης των αγωγών και σωλήνων αερισμού σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Η κατ' εξουσιοδότηση απόφαση (ΕΕ) 2015/1958 της Επιτροπής, της 1ης Ιουλίου 2015, σχετικά με τα ισχύοντα συστήματα για την αξιολόγηση και την επαλήθευση της σταθερότητας της απόδοσης των γεωσυνθετικών και συναφών προϊόντων σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (2) πρέπει να ενσωματωθεί στη συμφωνία για τον ΕΟΧ.
               
            
                  (3)
               
               
                  Η κατ' εξουσιοδότηση απόφαση (ΕΕ) 2015/1959 της Επιτροπής, της 1ης Ιουλίου 2015, σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των προϊόντων για αποχετευτικά έργα σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (3) πρέπει να ενσωματωθεί στη συμφωνία για τον ΕΟΧ.
               
            
                  (4)
               
               
                  Η κατ' εξουσιοδότηση απόφαση (ΕΕ) 2015/1958 καταργεί την απόφαση 96/581/ΕΚ της Επιτροπής (4), η οποία έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
               
            
                  (5)
               
               
                  Η κατ' εξουσιοδότηση απόφαση (ΕΕ) 2015/1959 καταργεί την απόφαση 97/464/ΕΚ της Επιτροπής (5), η οποία έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
               
            
                  (6)
               
               
                  Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κεφάλαιο XXI του παραρτήματος II της συμφωνίας για τον ΕΟΧ τροποποιείται ως εξής:
      
                  1)
               
               
                  Μετά το σημείο 1νη (απόφαση 2003/656/ΕΚ της Επιτροπής), παρεμβάλλονται τα ακόλουθα σημεία:
                  
                              «1νθ.
                           
                           
                              
                                 32015 D 1936: Κατ' εξουσιοδότηση απόφαση (ΕΕ) 2015/1936 της Επιτροπής, της 8ης Ιουλίου 2015, σχετικά με τα ισχύοντα συστήματα για την αξιολόγηση και την επαλήθευση της σταθερότητας της απόδοσης των αγωγών και σωλήνων αερισμού σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (ΕΕ L 282 της 28.10.2015, σ. 34).
                           
                        
                              1ξ.
                           
                           
                              
                                 32015 D 1958: Κατ' εξουσιοδότηση απόφαση (ΕΕ) 2015/1958 της Επιτροπής, της 1ης Ιουλίου 2015, σχετικά με τα ισχύοντα συστήματα για την αξιολόγηση και την επαλήθευση της σταθερότητας της απόδοσης των γεωσυνθετικών και συναφών προϊόντων σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (ΕΕ L 284 της 30.10.2015, σ. 181).
                           
                        
                              1ξα.
                           
                           
                              
                                 32015 D 1959: Κατ' εξουσιοδότηση απόφαση (ΕΕ) 2015/1959 της Επιτροπής, της 1ης Ιουλίου 2015, σχετικά με τα εφαρμοστέα συστήματα για την αξιολόγηση και την επαλήθευση της σταθερότητας της επίδοσης των προϊόντων για αποχετευτικά έργα σύμφωνα με τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου (ΕΕ L 284 της 30.10.2015, σ. 184).».
                           
                        
            
                  2)
               
               
                  Το κείμενο στο σημείο 1στ (απόφαση 96/581/ΕΚ της Επιτροπής) και στο σημείο 1ιδ (απόφαση 97/464/ΕΚ της Επιτροπής) διαγράφεται.
               
            Άρθρο 2
      Τα κείμενα των κατ' εξουσιοδότηση αποφάσεων (ΕΕ) 2015/1936, (ΕΕ) 2015/1958 και (ΕΕ) 2015/1959 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις 6 Φεβρουαρίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 5 Φεβρουαρίου 2016.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Claude MAERTEN
         
      
      
         (1)  ΕΕ L 282 της 28.10.2015, σ. 34.
      
         (2)  ΕΕ L 284 της 30.10.2015, σ. 181.
      
         (3)  ΕΕ L 284 της 30.10.2015, σ. 184.
      
         (4)  ΕΕ L 254 της 8.10.1996, σ. 59.
      
         (5)  ΕΕ L 198 της 25.7.1997, σ. 33.
      
         (*1)  Δεν έχουν αναφερθεί συνταγματικές απαιτήσεις.